På toppen sto det tidligere et brannvakttårn, og i 1937 ble det bygget ei hytte like ved som brannvakta bodde i. Denne hytta er nå i privat eie. Lushaugen nås enkelt fra både Lygna i vest og Malsjøsætra i sør. Lygnaplatået har et småkupert viddelandskap, velegnet for skiturer i det store løypenettet i vinterhalvåret. Lushaughytta 350 meter vest for Lushaugen er et populært turmål.